Τεκοβιριμάτη

Η τεκοβιριμάτη (αγγλ. tecovirimat) είναι δραστική χημική ουσία, που πωλείται με την εμπορική ονομασία Tpoxx μεταξύ άλλων, και αποτελεί δραστικό αντιιικό φάρμακο με δράση κατά των ορθοποξικών ιών, όπως π.χ. της κοινής ευλογιάς και της ευλογιάς των πιθήκων. Είναι το πρώτο φάρμακο κατά της ευλογιάς που εγκρίθηκε στις Ηνωμένες Πολιτείες.

Το φάρμακο δρα εμποδίζοντας την κυτταρική μετάδοση του ιού, αποτρέποντας έτσι τη νόσο. H τεκοβιριμάτη αποδείχτηκε ως αποτελεσματική σε εργαστηριακές δοκιμές. Έχει κριθεί από ειδικούς ότι προστατεύει τα ζώα από την ευλογιά των πιθήκων και την κουνελοβλογιά και δεν προκαλεί σοβαρές παρενέργειες στον άνθρωπο.

Δύο εκατομμύρια δόσεις αυτής της ουσίας αποθηκεύονται σήμερα στο Στρατηγικό Εθνικό Απόθεμα των Η.Π.Α. σε περίπτωση που συμβεί βιοτρομοκρατική επίθεση με βάση τον ορθοποξικό ιό.

Ο Οργανισμός Τροφίμων και Φαρμάκων των ΗΠΑ (FDA) την θεωρεί ως φάρμακο πρώτης κατηγορίας.

Παραπομπές

Εξωτερικοί σύνδεσμοι 
 
 

Ορφανά φάρμακα
Κυκλοπροπάνια
Αντιιικά φάρμακα